JY LEES NOU DINSDAG: Tamatie-en-basiliekruidsop
Maak heerlike disse met varkribbetjies
Het jy Maandag se resep gemis? Klik hier:
Die lekker van dié resep is die tamaties wat jy in die oond rooster. Maak seker jy gebruik klein tamaties soos rosa of roma. Hoe kleiner die vrug, hoe geuriger smaak dit.
12 (500 g) tamaties, gehalveer
1 x 400 g-blik kersietamaties
1 x 250 ml-houer room
1 hand vol basiliekruid
Verhit die oond tot 220 °C. Plaas die tamaties op ’n bakplaat en sprinkel die knoffel en olyfolie oor. Rooster 10-12 minute of tot sag.
Verhit nog bietjie olyfolie in ’n middelslagpot tot goed warm. Voeg die ui by en braai 1 minuut.
Voeg die gebakte tamaties, rooiwyn en ingemaakte tamaties by.
Bring tot kookpunt en laat 10 minute prut. Voeg die room by en prut nog 5 minute. Voeg die basiliekruid by. Geur goed met sout en peper. Puree in ’n voedselverwerker tot ’n stukkerige of gladde sop, nes jy verkies. Sit warm voor met brood van jou keuse.
Wenk: As jy ’n gladde tamatiesop verkies, kan jy die sop deur ’n sif druk om van al die skille en pitte ontslae te raak.